Drie vas ná skote by winkelsentrum klap | Netwerk24
" 'n Skietgeveg het omstreeks 13:00 uitgebreek tussen lede van die Johannesburgse blitspatrollie en drie gewapende mans wat vroeër die dag probeer het om 'n winkel aan die Oos-Rand te beroof," het kapt. Kay Makhubela, polisiewoordvoerder in Gauteng, gesê.
Volgens Makhubela het die polisielede die verdagtes in 'n Ford Fiesta in Bedfordview gewaar en agternagesit.
"Die polisie was op die uitkyk vir die verdagtes wat ná die mislukte rooftog op die vlug geslaan het. Hulle het by die Eastgate-sentrum se parkeerterrein ingery en op die polisie losgebrand. Die polisie het teruggeskiet en die drie verdagtes vasgekeer en in hegtenis geneem. Beslag is gelê op twee ongelisensieerde vuurwapens. Niemand is beseer nie.